Diari Oficial de la Generalitat Valenciana


Sumari del DOGV 6749, del 05-04-2012 (2012/3235)

RESOLUCIÓ de 22 de març de 2012, de la directora de l'Agència Valenciana de Foment i Garantia Agrària, per la qual es convoquen per a l'exercici 2012 les ajudes als agricultors que utilitzen els servicis d'assessorament a les explotacions agràries en la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6749

Data del DOGV
:   05-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3235


Data del document
:   22-03-2012

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de març de 2012, de la directora de l'Agència Valenciana de Foment i Garantia Agrària, per la qual es convoquen per a l'exercici 2012 les ajudes als agricultors que utilitzen els servicis d'assessorament a les explotacions agràries en la Comunitat Valenciana. [2012/3235]  
Per la present resolució es convoquen les ajudes per a l'exercici 2012 regulades en l'Orde 5/2011, de 18 de febrer, de la Conselleria d'Agricultura, Pesca i Alimentació (DOCV núm. 6468, de 25 de febrer de 2011) per la qual aprova les bases reguladores de les ajudes als agricultors que utilitzen els servicis d'assessorament a les explotacions agràries en el marc del Programa de Desenrotllament Rural de la Comunitat Valenciana 2007-2013.   
En l'article 4.2. de la referida orde, s'indica que el termini de presentació de sol·licituds corresponents a la convocatòria de cada any s'establirà mitjançant una resolució de la directora de l'Agència Valenciana de Foment i Garantia Agrària, publicada en el Diari Oficial de la Comunitat Valenciana.  
L'article 23.2 de la Llei 38 2003/, de 17 de novembre, General de Subvencions i l'article 47.11 del Decret Legislatiu, de 26 de juny de 1991, pel qual s'aprova el text refós de la Llei d'Hisenda Pública de la Generalitat exigixen la publicació de les línies de subvenció que financen i l'import global màxim destinat a les subvencions públiques. De conformitat amb els dits preceptes, l'article 6 de la referida Orde de 18 de febrer de 2011 preveu la publicació anual en el Diari Oficial de la Comunitat Valenciana, mitjançant una resolució de la directora de l'Agència Valenciana de Foment i Garantia Agrària de les quanties totals màximes de les ajudes i de les aplicacions pressupostàries que les financen, d'acord amb els pressupostos de la Generalitat corresponents a cada exercici pressupostari.  
Per tot això, d'acord amb les facultats que em conferix l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12 de setembre de 2006) i a proposta del director general de Producció Agrària i Ramaderia, resolc:  
  
  
Primer  
S'establix que el termini de presentació de sol·licituds d'ajudes per a l'exercici 2012 serà de 30 dies naturals des de l'endemà de la publicació d'esta resolució en el Diari Oficial de la Comunitat Valenciana.  
  
  
Segon  
1. Les subvencions per a la utilització dels servicis d'assessorament a les explotacions agràries estan enquadrades en la mesura 114 de l'eix 1 de les ajudes al desenrotllament rural que finança el Fons Europeu Agrícola de Desenrotllament Rural (FEADER) establit en el Reglament (CE) núm. 1698/2005, del Consell, de 20 de setembre de 2005, en la mesura i l'eix indicats del Programa de Desenrotllament Rural de la Comunitat Valenciana 2007-2013.  
1.1. L'import global màxim de les ajudes regulades en l'article 3 de l'orde de bases, en concepte de gastos d'honoraris per a la utilització de servicis d'assessorament, a càrrec del capítol 4 de la línia de subvenció SE832000 és:  
  
Anualitat 2012: 220.000 euros.  
Anualitat 2013: 180.000 euros.  
  
2. En el finançament de la mesura 114 participen sobre el cost total del gasto públic elegible, el FEADER en un 22,08%, el Ministeri d'Agricultura, Alimentació y Medi Ambient en un 71,98% i la Conselleria d'Agricultura, Pesca, Alimentació i Aigua en un 5,94%.  
3. La concessió de les ajudes convocades s'efectuaran per mitjà d'un règim de concurrència competitiva i, en el cas que l'import total sol·licitat siga superior a l'import global màxim establit, s'aplicaran els criteris de prioritat establits en el punt 7, de l'article 4, de la mencionada Orde de 18 de febrer de 2011.  
Tercer  
Estes ajudes, cofinançades pel FEADER, d'acord amb l'article 70.7 del Reglament (CE) núm. 1698/2005, no poden cofinançar-se per mitjà de la contribució dels Fons Estructurals, del Fons de Cohesió o de qualsevol altre instrument financer comunitari.  
Segons l'article 57.2 del Reglament (CE) núm. 1974/2006, en la nova redacció donada pel Reglament (CE) núm. 363/2009, els programes de desenrotllament rural podran incloure pagaments realitzats pels estats membres per al desenrotllament rural, exclosos de l'àmbit d'aplicació de l'article 36 del Tractat, a favor de mesures previstes en l'article 24 del Reglament (CE) núm. 1698/2005, sempre que l'ajuda estatal s'haja descrit de la manera indicada en l'annex II, punt 9, lletra B, del dit reglament.  
En virtut del que s'ha exposat i d'acord amb l'apartat 4, de l'article 7, del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present resolució no necessita la seua notificació a la Comissió Europea, per no reunir tots els requisits de l'apartat 1, de l'article 107, del Tractat de Funcionament de la Unió Europea (TFUE).  
  
  
Quart  
En relació amb la publicació d'informació sobre els beneficiaris, s'informa:  
Que de conformitat amb l'article 4 del Reglament (CE) núm. 259/2008, de la Comissió, de 18 de març de 2008, pel qual s'establixen disposicions d'aplicació del Reglament (CE) núm. 1290/2005, del Consell, pel que fa a la publicació de la informació sobre els beneficiaris de fons procedents del Fons Europeu Agrícola de Garantia (FEAGA) i del Fons Europeu Agrícola de Desenrotllament Rural (FEADER), les seues dades seran publicades d'acord amb els dits reglaments i podran ser tractades per organismes d'auditoria i investigació de la Unió Europea i nacionals, per a salvaguardar els interessos financers de la Unió Europea.  
Quant a les dades de caràcter personal, els beneficiaris podran exercir els drets reconeguts en la Directiva 95/46/CE del Parlament Europeu i del Consell, de 24 d'octubre de 1995, relativa a la protecció de les persones físiques pel que fa al tractament de dades personals i a la lliure circulació d'estes dades. L'acceptació de la subvenció suposa, para cada un dels beneficiaris, l'acceptació i autorització expressa a l'Agència Valenciana de Foment i Garantia Agrària per a l'arreplega, incorporació als respectius fitxers i el tractament de les esmentades dades personals, així com per a la seua conservació durant els terminis previstos en les disposicions aplicables.  
  
Quint  
La present resolució posa fi a la via administrativa i contra esta pot interposar-se potestativament recurs de reposició davant de la directora de l'Agència Valenciana de Foment i Garantia Agrària, en el termini d'un mes comptat des de l'endemà de la seua publicació, o impugnar-se directament davant dels jutjats contenciosos administratius, en el termini de dos mesos des de l'endemà de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú i els articles 8.3, 25.1, 46.1 de la Llei de la Jurisdicció Contenciosa Administrativa.  
  
  
València, 22 de març de 2012.- La directora de l'Agència Valenciana de Foment i Garantia Agrària: Amparo Montoro Blasco.